**ATBILDE UZ JAUTĀJUMU**

|  |  |  |
| --- | --- | --- |
| **Nr.** | **Pretendenta jautājums** | **Atbilde** |
| **26.02.2018.** | | |
| 1. | * Iepazināmies ar atklāta konkursa “Bijušās Ludzas linu fabrikas ēku un būvju nojaukšana, teritorijas sakārtošana, Krāslavas ielā 1, Ludzā” ar id. Nr. LNP 2018/05/ERAF nolikumu un specifikācijām par būvgružu savākšanu un utilizāciju. Sakarā ar to, ka piegādātāju apvienības dalībnieks nodarbojas ar lauksaimniecību uzņēmuma infrastruktūras sakārtošanai un uzlabošanai ir nepieciešams pārbūvēt un remontēt piebraucamos ceļus un dažādas nozīmes laukumus. Jautājums: vai šim nolūkam drīkst izmantot daļu būvgružu no demontējamā objekta attiecīgi pārstrādājot un sagatavojot un vai tas nebūs pretrunā ar atklāta konkursa nolikuma prasībām. | Ludzas novada pašvaldības Iepirkumu komisija secina, ka Ieinteresētais piegādātājs līguma slēgšanas tiesību piešķiršanas gadījumā plāno veikt atkritumu pārstrādi Atkritumu apsaimniekošanas likuma 1.panta četrpadsmitās daļas izpratnē, kas nosaka, ka atkritumu pārstrāde ir atkritumu reģenerācijas darbība, kurā atkritumu materiālus pārstrādā produktos, materiālos vai vielās atbilstoši to sākotnējam vai citam izmantošanas veidam.  Ludzas novada pašvaldības Iepirkumu komisija vērš Ieinteresētā piegādātāja uzmanību uz Atkritumu apsaimniekošanas likuma 17.panta pirmo daļu, kas nosaka, ka bīstamo atkritumu vai ražošanas atkritumu sākotnējais radītājs atdala bīstamos atkritumus vai ražošanas atkritumus no citu veidu atkritumiem, uzglabā bīstamos atkritumus vai ražošanas atkritumus tā, lai tie neapdraudētu vidi, cilvēku dzīvību un veselību, kā arī personu mantu, nogādā bīstamos atkritumus vai ražošanas atkritumus speciāli aprīkotās bīstamo atkritumu vai ražošanas atkritumu savākšanas vietās vai slēdz līgumu ar attiecīgo atkritumu apsaimniekotāju par bīstamo atkritumu vai ražošanas atkritumu apsaimniekošanu, sedz bīstamo atkritumu vai ražošanas atkritumu apsaimniekošanas izmaksas.  Ja Ieinteresētais piegādātājs līguma slēgšanas tiesību piešķiršanas gadījumā plāno pārstrādāt tādus atkritumus, kas nav bīstami Atkritumu apsaimniekošanas likuma izpratnē, tad, saskaņā ar Atkritumu apsaimniekošanas likuma 20.panta pirmo daļu, atkritumu sākotnējais radītājs var:  1) pats veikt radīto atkritumu reģenerāciju, ja ir saņēmis attiecīgu atļauju A vai B kategorijas piesārņojošo darbību veikšanai atbilstoši normatīvajiem aktiem par piesārņojumu  piesārņojumu;  2) nodrošināt, ka radīto vai valdījumā esošo atkritumu reģenerāciju veic atkritumu apsaimniekotājs, kurš ir saņēmis attiecīgu atļauju A vai B kategorijas piesārņojošo darbību veikšanai atbilstoši normatīvajiem aktiem par piesārņojumu;  3) nodrošināt, ka radīto vai valdījumā esošo atkritumu reģenerāciju vai apglabāšanu organizē atkritumu apsaimniekotāji, kuri veic atkritumu savākšanu un pārvadāšanu atbilstoši Atkritumu apsaimniekošanas likuma [16](https://likumi.lv/doc.php?id=221378#p16).vai [17.panta](https://likumi.lv/doc.php?id=221378#p17) nosacījumiem  4) pats dalīti vākt savus radītos vai valdījumā esošos atkritumus un nodot dalīti savāktos atkritumus pārstrādei komersantam, kurš ir saņēmis attiecīgu atļauju A vai B kategorijas piesārņojošo darbību veikšanai atbilstoši normatīvajiem aktiem par piesārņojumu.  Ludzas novada pašvaldības Iepirkumu komisija secina, ka Ieinteresētais piegādātājs ir tiesīgs izmantot daļu no demontējamā objekta būvgružiem, ja viņš ir atbilstošs Atkritumu apsaimniekošanas likuma prasībām. Līdz ar to, ka Ieinteresētais piegādātājs plāno pārstrādāt tikai daļu no būvgružiem, viņam tik un tā ir jāparedz arī atlikušo būvgružu nogādāšana uz atkritumu uzglabāšanas poligonu saskaņā ar Konkursa nolikuma prasībām. |